পাক নাগরিকদের ভিসা বাতিলের পরে এখনও ভারতে? কী ব্যবস্থা নেবে কেন্দ্র সরকার

ওয়েবডেস্ক: আজ, রবিবার শেষ হচ্ছে ভারতে (Inida) পাকিস্তানি নাগরিকদের ভিসা (Pakistani citizens Visa)। ক্যাবিনেট কমিটি অফ সিকিউরিটি-র (Cabinet Committee on Security) বৈঠকের পরেই সব পাকিস্তানি নাগরিকের ভিসা বাতিল করা হয়েছে। তাদের ভারতে ছেড়ে যাবার শেষ দিন ২৭ এপ্রিল। বেশ কিছু পাক নাগরিক ইতিমধ্যেই ভারত ছেড়েছেন। যদি এর পরেও কিছু মানুষ রয়ে গিয়ে থাকেন, তাহলে কী ব্যবস্থা নেবে ভারত? চিকিৎসার কারণে আসা পাকিস্তানিদের ভিসা শেষ হচ্ছে ২৯ এপ্রিল মঙ্গলবার।

উল্লেখ্য, কাশ্মীরের বৈসারণে (Kashmir, Baisaran) ২৬ জনের মৃত্যু পরেই পাকিস্তানের বিরুদ্ধে একাধিক পদক্ষেপ করেছে কেন্দ্র। স্বরাষ্ট্রমন্ত্রী অমিত শাহ প্রতিটি রাজ্যের মুখ্যমন্ত্রীকে ফোন করে পাক নাগরিকদের দেশে পাঠানোর নির্দেশ দেন। তার পরেই বিদেশ মন্ত্রক পাকিস্তানের নাগরিকদের যে ভিসা দেওয়া হয়েছিল, তা বাতিলের সিদ্ধান্ত নেওয়া হয়। সেই মতো পাকিস্তানিদের দেওয়া ভারতের বৈধ ভিসা ২৭ এপ্রিল থেকে বাতিল বলে জানিয়ে দেয় কেন্দ্র। তবে যারা মেডিক্যাল ভিসা নিয়ে ভারতে এসেছে তাদের ২৯ এপ্রিল পর্যন্ত সময় দেওয়া হয়েছে।

আরও পড়ুন: চুক্তি বাতিলের খেলা শুরু! বন্যায় ভাসছে পাকিস্তান, এখন কী অবস্থা?

একই সঙ্গে বিদেশ মন্ত্রকের তরফে ভারতীয় নাগরিকদের পাক সফরে না যাওয়ার পরামর্শ দেওয়া হয়েছে। এখনও যারা পাকিস্তানে রয়েছেন, তাদেরও ওই দেশ থেকে চলে আসার কথা বলা হয়েছে। যদিও বিদেশ মন্ত্রক জানিয়েছে দীর্ঘমেয়াদি ভিসায় থাকা হিন্দু পাকিস্তানি নাগরিকরা এ থেকে অব্যাহতি পাবেন।

কেন্দ্র সরকারের নির্ধারিত সময়সীমার পরে এখনও পর্যন্ত আটারি-ওয়াঘা স্থলপথে ভারতে ভ্রমণকারী ২২৯ জন পাকিস্তানি নাগরিক দেশে ফিরেছেন। পাশাপাশি পাকিস্তানে যাওয়া ৩৯২ জন ভারতীয় নাগরিক ফিরে এসেছেন বলে কর্মকর্তারা জানিয়েছেন। কিন্তু সবাই পাকিস্তান নাগরিকরাই কি দেশে ফিরে গেছেন? সে প্রশ্ন থেকেই যাচ্ছে।